APSTIPRINĀTS

SIA “Olimpiskais centrs Rēzekne”

Iepirkumu komisijas sēdē

2021.gada 25.oktobrī

(1.protokols)

Iepirkuma procedūras

***"******Elektroenerģijas iegāde "***

NOLIKUMS

Iepirkuma identifikācijas numurs:NR. OCR 2021/4

Rēzekne, 2021

**1.VISPĀRĪGĀ INFORMĀCIJA**

* 1. **Iepirkuma identifikācijas numurs** NR OCR 2021/4
  2. **Pasūtītājs**

Pasūtītāja nosaukums: SIA “Olimpiskais centrs Rēzekne”

Reģistrācijas numurs: 42403028190

Juridiskā adrese: Atbrīvošanas aleja 93, Rēzekne, LV-4601

Pasūtītāja profila adrese: [www.eis.gov.lv](http://www.eis.gov.lv)

* 1. **Kontaktpersona**

Kontaktpersona: Vladimirs Starovoitovs

Tālruņa numurs: 26418822

E-pasta adrese: [ocr@rezekne.lv](mailto:ocr@rezekne.lv)

* 1. **Iepirkuma nolikuma saņemšana**
     1. Konkursa nolikums (turpmāk – Nolikums) un cita informācija par iepirkuma procedūras norisi tiek publicēta Elektronisko iepirkumu sistēmā (turpmāk – EIS) [www.eis.gov.lv](http://www.eis.gov.lv) e-konkursu apakšsistēmā.
     2. Pasūtītājs nodrošina brīvu un tiešu elektronisku pieeju iepirkuma procedūras dokumentiem EIS e-konkursu apakšsistēmā.
     3. Ieinteresētais piegādātājs EIS e-konkursu apakšsistēmā, šī iepirkuma sadaļā, var reģistrēties kā nolikuma saņēmējs, ja tas ir reģistrēts EIS kā piegādātājs.
     4. Papildu informācija, kas tiks sniegta saistībā ar šo iepirkuma procedūru, tiks publicēta EIS e-konkursu apakšsistēmā šī iepirkuma sadaļā. Ieinteresētajam piegādātājam ir pienākums sekot līdzi publicētajai informācijai.
  2. **Papildu informācijas sniegšana**
     1. Ieinteresētais piegādātājs var rakstiski pieprasīt papildu informāciju Šie pieprasījumi iesniedzami atbilstoši Dokumentu juridiskā spēka likuma un Elektronisko dokumentu likuma prasībām, adresējot to iepirkuma komisijai, izmantojot Elektronisko iepirkumu sistēmas e-konkursu apakšsistēmas iespējas.
     2. Iepirkuma komisija pēc ieinteresētā piegādātāja pieprasījuma sniedz papildu informāciju par Nolikumā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, ja pieprasījums iesniegts laikus, t.i., tā, lai iepirkuma komisija varētu sniegt atbildi piecu darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām. Ja ieinteresētais piegādātājs nav pieprasījumu iesniedzis laikus, iepirkuma komisijai ir tiesības nesniegt papildu informāciju.
     3. Iespējamos grozījumus, papildinājumus Nolikumā, Nolikuma skaidrojumus un atbildes uz ieinteresēto piegādātāju jautājumiem Pasūtītājs ievieto EIS e-konkursu apakšsistēmā <https://www.eis.gov.lv/> Pircēja profilā.
  3. **Piedāvājuma iesniegšanas un atvēršanas vieta, datums, laiks un kārtība**
     1. Pretendenti piedāvājumus var iesniegt līdz **2021.gada 17.novembrim plkst. 10:00**, Elektronisko iepirkumu sistēmas e-konkursu apakšsistēmā. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
     2. Informāciju par to, kā piegādātājs var reģistrēties EIS e-konkursu apakšsistēmā skatīt: <https://www.eis.gov.lv/EKEIS/Supplier/Organizer/1608>.
     3. Piedāvājumu atvēršana notiks uzreiz pēc piedāvājuma iesniegšanas termiņa beigām. Piedāvājumu atvēršanas sanāksmes finanšu piedāvājumu kopsavilkums būs pieejams EIS pēc piedāvājumu atvēršanas.
     4. Piedāvājumi tiks atvērti Elektronisko iepirkumu sistēmas e-konkursu apakšsistēmā.
     5. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.
     6. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
  4. **Piedāvājuma noformēšana**
     1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
        1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
        2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
        3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

1.7.2. Sagatavojot piedāvājumu, Pretendents ievēro, ka:

1.7.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā.

1.7.2.2. Visus dokumentus Pretendents iesniedz elektroniskā formā, vai nu parakstot visu piedāvājumu ar Elektronisko iepirkumu sistēmas piedāvāto elektronisko parakstu, vai parakstot katru no iesniegtajiem dokumentiem ar drošu elektronisko parakstu. Piedāvājumu paraksta persona, kurai ir pretendenta pārstāvības tiesības vai tās pilnvarota persona, pievienojot normatīvajos aktos noteiktā kārtībā noformētu pilnvaru.

1.7.3. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.

1. **INFORMĀCIJA PAR IEPIRKUMA PRIEKŠMETU**
   1. **Iepirkuma priekšmeta apraksts**

2.1.1. Elektroenerģijas piegāde OCR darbības nodrošināšanai, atbilstoši nolikuma nosacījumiem un iepirkuma Tehniskās specifikācijas (nolikuma 2.pielikums) prasībām.

2.1.2. Iepirkuma nomenklatūra (CPV kods): 09310000-5 (Elektrība).

2.1.3. Pretendents var iesniegt tikai vienu piedāvājuma variantu un tikai par visu iepirkuma priekšmeta apjomu. Iepirkuma priekšmets netiek dalīts daļās

* 1. **Līguma darbības laiks un būtiskie noteikumi**
     1. Pasūtītājs iepirkuma rezultātā slēgs līgumu (5*.pielikums*).
     2. Līguma darbības termiņš 1 (viens) gads vai līdz jauna atklāta konkursa iepirkuma līguma noslēgšanai.

1. **PRASĪBAS, IESNIEDZAMIE DOKUMENTI UN PRETENDENTU ATLASE**
   1. **Pieteikums dalībai iepirkumā**
      1. Lai apliecinātu savu dalību iepirkumā, pretendentam jāiesniedz pieteikums saskaņā ar EIS e-konkursu apakšsistēmā publicēto veidlapu (1.pielikums).
      2. Pieteikumā, atbilstoši Iepirkumu uzraudzības biroja sniegtajam skaidrojumam <https://www.iub.gov.lv/sites/default/files/upload/skaidrojums_mazajie_videjie_uzn.pdf> un Eiropas Komisijas 2003. gada 6. maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
      3. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.
   2. **Pretendentu izslēgšanas noteikumi** 
      1. Pasūtītājs ir tiesīgs izslēgt pretendentu no dalības iepirkumā, ja:
         1. pretendents nav reģistrēts atbilstoši normatīvo aktu prasībām;
         2. uz pretendentu, personālsabiedrības biedru, ja pretendents ir personālsabiedrība, vai saistīto personu ir attiecināms kāds no Publisko iepirkumu likuma 42. panta pirmajā daļā noteiktajiem pretendentu izslēgšanas gadījumiem;
         3. pretendents sniedzis nepatiesu informāciju, lai apliecinātu atbilstību Publisko iepirkumu likuma 42. panta noteikumiem vai saskaņā ar Publisko iepirkumu likumu noteiktajām pretendentu kvalifikācijas prasībām, vai nav sniedzis prasīto informāciju;
         4. citā Publisko iepirkumu likumā noteiktā gadījumā.
   3. **Pretendentu atlase**

3.3.1.Pretendentu atlases nosacījumi ir obligāti visiem pretendentiem, kuri vēlas iegūt līguma slēgšanas tiesības.

3.3.2.Iesniedzot nolikumā pieprasītos atlases dokumentus, pretendents apliecina, ka tā kvalifikācija ir pietiekama Līguma izpildei.

3.3.3.Izziņas un citus dokumentus, kurus PIL noteiktajos gadījumos, izsniedz Latvijas Republikas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

1. **IESNIEDZAMIE DOKUMENTI**
   1. **Pretendentu atlases dokumenti**
      1. Pretendenta pieteikums dalībai iepirkumā (saskaņā ar Nolikuma pielikumā pievienoto paraugu-*1.pielikums*).
      2. Pretendenta iepriekšējo 3 (triju) gadu (2018., 2019., 2020.) laikā izpildīto līgumu saraksts (atbilstoši Nolikuma *3.pielikuma* veidlapai), kurā norādīts pasūtītājs, tā kontaktpersona, pakalpojuma saturs un apjoms *euro*, pakalpojuma sniegšanas periods (norāda tikai tos līgumus, kas atbilst līdzvērtīgam pasūtījuma apjomam);
      3. Vismaz vienu pozitīvu atsauksmi par Nolikuma 4.1.2.apakšpunktā minētā sarakstā norādīto pakalpojumu kvalitatīvu izpildi.
      4. Ja piedāvājumu iesniedz piegādātāju apvienība, piedāvājumam pievieno visu apvienības dalībnieku parakstītu vienošanos (iesniedzams tās oriģināls) par kopīga piedāvājuma iesniegšanu, kurā noteikts, ka visi apvienības dalībnieki kopā un atsevišķi ir atbildīgi par līguma izpildi, un nosaukts galvenais dalībnieks, kurš ir pilnvarots parakstīt finanšu piedāvājumu un tehnisko piedāvājumu, ja tos neparaksta visi piegādātāju apvienības dalībnieki, saņemt un izdot rīkojumus apvienības dalībnieku vārdā, un ar kuru notiks visi maksājumi. Vienošanās dokumentā jānorāda katra piegādātāju apvienības dalībnieka veicamo darba daļu līguma izpildē.
      5. Ārvalstīs reģistrētiem Pretendentiem, jāiesniedz kompetentās institūcijas izziņa – informācija par amatpersonām, kā arī apliecinājums, ka izziņā minētā informācija ir aktuāla uz piedāvājuma iesniegšanas dienu.

**4.2.Tehniskais piedāvājums**

Pretendents Tehnisko piedāvājumu sagatavo un iesniedz atbilstoši Tehniskās specifikācijas prasībām, norādot informāciju par Tehniskās specifikācijas izpildi, lai Pasūtītājs var objektīvi pārliecināties par pretendenta Tehniskā piedāvājuma atbilstību iepirkuma nolikumā izvirzītajām prasībām.

* 1. **Finanšu piedāvājums**
     1. Finanšu piedāvājumu pretendents sagatavo un iesniedz atbilstoši Tehniskajā specifikācijā izvirzītajām prasībām (nolikuma 2.pielikums). Finanšu piedāvājumā cenu norāda *euro* bez pievienotās vērtības nodokļa.
     2. Finanšu piedāvājuma cenā ir pēc Nord Pool biržas iepriekšējā mēneša ikstundas cenas Latvijas reģionā., ievērojot Tehniskajā specifikācijā (2.pielikums) un Finanšu piedāvājumā (4.pielikums) noteikto. Tā ietver visas saistītās ar elektroenerģijas tirdzniecību saistīto darbību izmaksas, visus nodokļus un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem, nodevas, atlaides un piemaksas, ja tādas paredzētas, kā arī visus riskus, kas iespējami ar tirgus cenu svārstībām visā līguma darbības laikā.
     3. Finanšu piedāvājuma cenaneietver obligāto iepirkumu komponentes (OIK) un sistēmas pakalpojumu tarifus, ko Pasūtītājs apmaksā saskaņā ar elektroenerģijas sistēmas operatoru noslēgtā sistēmas pakalpojumu līguma noteikumiem.

1. **PIEDĀVĀJUMU VĒRTĒŠANA UN IZVĒLES KRITĒRIJI**
   1. Iepirkuma komisija vērtēs tikai tos piedāvājumus, kas iesniegti Nolikumā paredzētajā termiņā un kārtībā. Vērtēšanas laikā iepirkuma komisija pēc savas izvēles var noteikt metodes, ar kurām pārbaudīt piedāvājumā sniegtās informācijas patiesumu. Iepirkuma komisija bez tālākas izskatīšanas noraidīs to pretendentu piedāvājumus, kuros, pēc iepirkuma komisijas konstatētā, ir sniegtas nepatiesas ziņas.
   2. Lai pārliecinātos, vai pretendents atbilst Nolikumā noteiktajām pretendentu atlases prasībām, iepirkuma komisija veiks Nolikumā noteikto prasību un dokumentu pārbaudi. Iepirkuma komisija bez tālākas izskatīšanas ir tiesīga noraidīt to pretendentu piedāvājumus, kurus tā, vadoties pēc nolikumā noteiktajām prasībām pretendentiem, būs atzinusi par neatbilstošiem.
   3. Lai pārliecinātos, vai pretendenta tehniskais piedāvājums atbilst Nolikuma prasībām un tehniskajai specifikācijai, iepirkuma komisija veiks tehniskā piedāvājuma atbilstības pārbaudi. Iepirkuma komisija ir tiesīga bez tālākas izskatīšanas noraidīt to pretendentu piedāvājumus, kurus tā, vadoties pēc Nolikumā noteiktajām prasībām, būs atzinusi par neatbilstošiem.
   4. Vērtējot finanšu piedāvājumus, iepirkuma komisija pārbaudīs, vai piedāvājumā nav aritmētisku kļūdu un tā atbilstību nolikumam. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Par aritmētisko kļūdu labojumiem Pasūtītājs informēs pretendentu.
   5. Piedāvājuma izvēles kritērijs ir - piedāvājums ar viszemāko cenu no piedāvājumiem, kas atbilst Nolikuma prasībām un ir iesniegti par Iepirkuma priekšmetu.
   6. Vērtējot piedāvājumu, Pasūtītājs ņem vērā piedāvājuma kopējo cenu par Iepirkuma priekšmetu, kas norādīta bez pievienotā vērtības nodokļa.
   7. Izslēgšanas noteikumu pārbaudi (pretendentiem, kam piešķiramas līguma slēgšanas tiesības) iepirkuma komisija veiks Publisko iepirkumu likuma noteiktajā kārtībā.
2. **IEPIRKUMA LĪGUMA SLĒGŠANA**
   1. Nolikuma 5.pielikumā pievienotā līguma projekta nosacījumi ir ņemami vērā sagatavojot piedāvājumu.
   2. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu, kura piedāvājums ir ar viszemāko cenu vai pārtraukt iepirkumu neizvēloties nevienu piedāvājumu.
   3. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis piedāvājumu ar viszemāko cenu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
3. **PERSONAS DATU APSTRĀDE**
   1. Pasūtītājs iepirkumā iesniegtos pretendenta personas datus apstrādās, iepirkuma dokumentu glabās un Publisko iepirkumu likumā noteiktajos gadījumos personas datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Centrālajai finanšu un līgumu aģentūrai un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai atbilstoši Publisko iepirkuma likumā, Eiropas Savienības fondu vadību regulējošos tiesību aktos un citos normatīvajos aktos noteiktajām prasībām šādai datu apstrādei, ievērojot Eiropas Parlamenta un Padomes 2016. gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un citos normatīvajos aktos noteiktajām prasībām.
   2. Pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.
4. **LĒMUMS PAR IEPIRKUMA PĀRTRAUKŠANU VAI IZBEIGŠANU BEZ REZULTĀTA**

8.1.Iepirkumu komisija var pieņemt lēmumu par iepirkuma pārtraukšanu, ja:

8.1.1. nav saņemts neviens piedāvājums;

8.1.2. nav saņemts neviens Nolikumam atbilstošs piedāvājums;

8.1.3. citos gadījumos saskaņā ar Publisko iepirkumu likumu.

1. **IEPIRKUMA NOLIKUMA PIELIKUMI**
2. pielikums – Pieteikums
3. pielikums – Tehniskā specifikācija
4. pielikums – Pretendenta pieredze pakalpojuma sniegšanā
5. pielikums – Finanšu piedāvājuma forma
6. pielikums – Līguma projekts

1.pielikums iepirkuma nolikumam

iepirkuma „Elektroenerģijas iegāde”

iepirkuma identifikācijas Nr. OCR 2021/4

**Pretendenta pieteikums par piedalīšanos iepirkumā ar identifikācijas Nr.**  **OCR 2021/4**

Saskaņā ar Nolikumu es apakšā parakstījies apliecinu, ka:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums*) piekrīt nolikuma noteikumiem, noteikumi ir skaidri un saprotami;
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums*) ir iepazinies ar Iepirkuma līguma projektu un atsakās izvirzīt jebkādas pretenzijas par tā noteikumiem līguma slēgšanas laikā;
3. piedāvājums ir sagatavots individuāli un nav saskaņots ar konkurentiem;
4. pievienotie dokumenti veido šo piedāvājumu;
5. piedāvājumā norādītā informācija ir patiesa.

Piekrītam, ka jebkuri personas dati, kas tiek iekļauti piedāvājumā var tikt izmantoti:

1. pretendentu piedāvājumu vērtēšanai un izvēlei;
2. iepirkuma līguma noslēgšanai;
3. informācijas iesniegšanai kontrolējošām institūcijām normatīvajos aktos noteiktajos gadījumos.

Pretendenta nosaukums:

Reģistrācijas Nr.:

Juridiskā adrese:

Faktiskā adrese (ja atšķiras no juridiskās)\*:

Kontaktpersona: *(vārds, uzvārds, tālrunis un/vai e-pasts)*

\*Ja tiks norādīta faktiskā adrese, saziņa notiks izmantojot šo adresi.

Telefona numurs (ja ir):

Fakss (ja ir):

E-pasta adrese (ja ir):

Norāde, vai pretendents piekrīt saziņai pa faksu: Jā/Nē

Norāde, vai pretendents piekrīt saziņai pa e-pastu: Jā/Nē

2.pielikums iepirkuma nolikumam

iepirkuma „Elektroenerģijas iegāde”

iepirkuma identifikācijas Nr. OCR 2021/4

**TEHNISKĀ SPECIFIKĀCIJA**

1. **Prognozētais iegādājamās elektroenerģijas apjoms – 1600 MWh (viens tūkstotis seši simti) 12 (divpadsmit) mēnešu periodā zemāk esošajā tabulā uzskaitītajiem objektiem.**
2. Piegādājamās elektroenerģijas daudzums var mainīties atkarībā no Pasūtītāja vajadzības (Pasūtītājs patur tiesības atkarībā no faktiskajām vajadzībām iegādāties mazāku elektroenerģijas apjomu atbilstoši faktiskajam patēriņam);
3. elektroenerģijas pārdošanu lietotājam pēc NP LV ikstundas cena – Nord Pool biržas iepriekšējā mēneša ikstundas cenas Latvijas reģionā.
4. Pretendents 1 (vienu) nedēļu pirms tirdzniecības sākuma informē sistēmas operatoru par noslēgto elektroenerģijas tirdzniecības līgumu;
5. Pasūtītājs deleģē pretendentu tā vārdā paziņot sistēmas operatoram par elektroenerģijas tirgotāja maiņu.
6. Pretendenta pārdotā Elektroenerģija atbilst spēkā esošo Latvijas Republikas normatīvo aktu prasībām, un konkrēti: Elektroenerģijas tirgus likumam, Enerģētikas likumam, Ministru kabineta 2014.gada 21.janvāra noteikumu Nr. 50 „Elektroenerģijas tirdzniecības un lietošanas noteikumi”, u.c., kas ir spēkā attiecīgās darbības veikšanas brīdī, noteiktajām prasībām;
7. Nodrošināta pretendenta palīdzības dienesta darbība, elektroenerģijas padeves pārtraukumu gadījumos Pasūtītājam jābūt nodrošinātai operatīvai sazināšanās iespējai 24 (divdesmit četras) stundas diennaktī, 7 (septiņas) dienas nedēļā vismaz pa 2 (diviem) neatkarīgiem sakaru kanāliem (piemēram, mobilo telefonu un fiksētas līnijas telefonu) ar pretendenta pārstāvi, kas ir atbildīgs par nepārtrauktas un kvalitātes prasībām atbilstošas elektroenerģijas saņemšanas nodrošināšanu;
8. Pretendentam ir noslēgts līgums ar elektroenerģijas sistēmas operatoru, kura tīklam ir pieslēgtas Pasūtītāja elektroietaises.

**Objektu saraksts un raksturojums**

|  |  |  |
| --- | --- | --- |
| Adrese | Skaitītājs | Patēriņš vid. Men. KWh |
| **Rēzekne, Stacijas 30** | **01549914** | 13000\* |
| **Rēzekne, Stacijas 30** | **01549788** | 60000\* |
| **Rēzekne, Stacijas 30** | **01528684** | 7000\* |
| **Rēzekne, Stacijas 30** | **01529517** | 9000\* |
| **Rēzekne, Stacijas 30B** | **01311585** | 8000\* |
| **Rēzekne, Stacijas 34C** | **01072782** | 7000\* |

Visiem skaitītājiem ir trīs fāzes un spriegums 0.4 kV.

\* Mēneša vidējais patēriņš ir norādīts orientējoši, tāpēc pasūtītāja patērētā elektroenerģija var nesasniegt norādīto apjomu.

3.pielikums iepirkuma nolikumam

iepirkuma „Elektroenerģijas iegāde”

iepirkuma identifikācijas Nr. OCR 2021/4

**PRETENDENTA VEIKTO PIEGĀŽU SARAKSTS[[1]](#footnote-1)** (forma)

Pretendents[[2]](#footnote-2), tā *amats, vārds, uzvārds* personā, kurš(-a) darbojas pamatojoties uz *statūtiem/pilnvaras*, apliecina, ka iepriekšējo 3 (trīs) gadu laikā no piedāvājuma iesniegšanas dienas, ir noslēgti vismaz viens līgums par elektroenerģijas pārdošanu, kur katra līguma ietvaros vienam pasūtītājam pārdotās elektroenerģijas apjoms 12 mēnešos nav mazāks par 520 MWh.

|  |  |  |  |  |
| --- | --- | --- | --- | --- |
| **Nr.**  **p.k.** | **Pasūtītāja nosaukums, reģistrācijas numurs, kontaktpersona, tālruņa numurs,**  **e-pasts** | **Pārdotās elektroenerģijas daudzums (MWh)** | **Līguma darbības laiks (mm/gggg – mm/gggg)** | **Kopējā līgumcena,**  ***euro* bez PVN** |
| 1. |  |  |  |  |
| … |  |  |  |  |

|  |  |
| --- | --- |
| Datums: | Paraksts[[3]](#footnote-3):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

4.pielikums iepirkuma nolikumam

iepirkuma „Elektroenerģijas iegāde”

iepirkuma identifikācijas Nr. OCR 2021/4

**FINANŠU PIEDĀVĀJUMA VEIDLAPA**

1. **IESNIEDZĒJS (PRETENDENTS)**

|  |  |
| --- | --- |
| **Pretendenta nosaukums** | **Rekvizīti** |
|  |  |

1. **PIEDĀVĀJUMS**

Pretendents piedāvā Pasūtītājam šādu elektroenerģijas pārdošanas cenu, kas:

* tirdzniecības pakalpojumu EUR bez PVN elektroenerģijas pārdošanu lietotājam pēc NP LV ikstundas cenas – *Nord Pool* biržas iepriekšējā mēneša ikstundas cenas Latvijas reģionā.
* neietver obligāto iepirkumu komponentes un sistēmas pakalpojumu tarifus, ko Pasūtītājs apmaksā saskaņā ar sistēmas operatoru noslēgtā sistēmas pakalpojumu līguma noteikumiem;
* ietver balansēšanas pakalpojuma cenu;
* ietver visus nodokļus un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem.

|  |  |  |  |
| --- | --- | --- | --- |
| **Skaitītāja numurs,**  **Sistēmas operatora pieslēguma veids,** | **Prognozējamais elektroenerģijas patēriņš 12 mēnešiem (KWh)** | **Piedāvātā maksa par tirdzniecības pakalpojumu EUR/kWh** | **Summa kopā, EUR bez PVN** |
| **01549914** | **156000** |  |  |
| **01549788** | **720000** |  |  |
| **01528684** | **84000** |  |  |
| **01529517** | **108000** |  |  |
| **01311585** | **96000** |  |  |
| **01072782** | **84000** |  |  |

Finanšu piedāvājuma kopsumma –

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR bez PVN

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR PVN

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR ar PVN

Ar šo mēs apstiprinām un garantējam sniegto ziņu patiesumu un precizitāti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotas personas paraksts paraksta atšifrējums

5.pielikums iepirkuma nolikumam

iepirkuma „Elektroenerģijas iegāde”

iepirkuma identifikācijas Nr. OCR 2021/4

**Iepirkuma līgums Nr.\_\_\_\_\_\_\_\_\_\_\_\_\_ (projekts)**

*par elektroenerģijas iegādi*

Rēzeknē, \_\_\_\_. gada \_\_. \_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_,** tās \_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_, turpmāk - Pircējs, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_,** tās \_\_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_, turpmāk – Pārdevējs, no otras puses, abi kopā – Puses, katrs atsevišķi - Puse, saskaņā ar iepirkuma "Elektroenerģijas iegāde" (iepirkuma identifikācijas numurs Nr. OCR 2021/4) rezultātiem, noslēdz šādu līgumu, turpmāk - Līgums:

1. **Līguma priekšmets**
   1. Tirgotājs pārdod Lietotājam, bet Lietotājs pērk un apmaksā elektroenerģiju.
   2. Lietotāja elektroenerģiju patērējošie objekti (turpmāk – Objekti) un apjoms norādīti Tehniskajā piedāvājumā.
   3. Tehniskajā piedāvājumā norādītie elektroenerģijas apjomi uzskatāmi par prognozējamiem gada apjomiem Līguma darbības laikā. Lietotājs ir tiesīgs iepirkt tādu elektroenerģijas daudzumu, kāds nepieciešams tā darbības nodrošināšanai, un samazināt vai palielināt Tehniskajā piedāvājumā norādīto apjomu. Tirgotājam nav tiesību pieprasīt, lai Lietotājs nopirktu un apmaksātu elektroenerģiju Tehniskajā piedāvājumā noteiktajā piegādes apjomā (daudzumā).
   4. Līguma darbības laikā Lietotājs var izslēgt no Tehniskajā piedāvājumā norādītā elektroenerģiju patērējošo objektu saraksta kādu objektu, tajā skaitā arī tad, ja mainās Lietotāja tiesības attiecībā uz elektroenerģiju patērējošo objektu, kā arī papildināt šo sarakstu ar jauniem elektroenerģiju patērējošajiem objektiem. Lietotājs par to rakstiski informē Tirgotāju. Atsevišķā Pušu rakstiska vienošanās par kāda objekta izslēgšanu vai iekļaušanu nav nepieciešama, maksa par tirdzniecības pakalpojumu EUR/kWh (turpmāk – Cena) un citi Līguma noteikumi paliek nemainīgi.
2. **Līgumcena** 
   1. Cena par kādu Tirgotājs pārdod un Lietotājs pērk elektroenerģiju pēc Nord Pool biržas iepriekšējā mēneša ikstundas cenas Latvijas reģionā., ievērojot Tehniskajā specifikācijā (1.pielikums) un Finanšu piedāvājumā (2.pielikums) noteikto.
   2. Izrakstot rēķinu Tirgotājs norāda PVN likmi. PVN likme tiek piemērota spēkā esošajos normatīvajos aktos noteiktajā kārtībā un apmērā.
3. **Norēķinu kārtība**
   1. Norēķini par elektroenerģiju notiek reizi mēnesī par faktiski patērēto elektroenerģijas apjomu atbilstoši komercuzskaites mēraparātu rādījumiem.
   2. Komercuzskaites mēraparātu lietošanas kārtība un ar to saistītie jautājumi tiek noteikti sistēmas pakalpojumu līgumā.
   3. Līdz kārtējā mēneša 10. datumam Pārdevējs izraksta rēķinu par iepriekšējā mēnesī patērēto elektroenerģiju saskaņā ar komercuzskaites mēraparātu rādījumiem, noapaļojot patēriņu līdz veselai kilovatstundai. Noapaļošanas pienākumu uzņemas Pārdevējs.
   4. Rēķinā jānorāda: komercuzskaites mēraparātu rādījumus, patērēto elektroenerģiju, cenu un maksu par katru objektu atsevišķi (noapaļojot līdz tuvākajam centam). Maksu par katru objektu atsevišķi var uzrādīt neiekļaujot PVN, tomēr tas ir jāpiemēro maksai par visiem objektiem (rēķinu) kopā.
   5. Rēķinu papīra veidā jānosūta uz Pircēja juridisko adresi, vai arī jāsagatavo elektroniski, un jānosūta uz e-pasta adresi \_\_\_\_\_\_\_\_\_\_\_\_\_\_\_\_ (*pircēja e-pasta adrese*), aizstājot parakstu ar elektronisko apliecinājumu (autorizāciju). Papīra veidā sagatavots rēķins tiek uzskatīts par saņemtu 5. (piektajā) darba dienā no tā nosūtīšanas dienas. Elektroniski sagatavots rēķins tiek uzskatīts par saņemtu nākamajā darba dienā pēc tā nosūtīšanas uz šajā punktā norādīto e-pasta adresi.
   6. Nepieciešamo informāciju rēķinu sastādīšanai Pārdevējs pieprasa no sistēmas operatora, kura tīklam pieslēgtas Pircēja elektroietaises.
   7. Pircējs apmaksā rēķinu 30 (trīsdesmit) dienu laikā pēc tā saņemšanas.Rēķins tiek uzskatīts par apmaksātu dienā, kad Pircējs veicis bankas pārskaitījumu uz Pārdevēja bankas kontu.
4. **Līguma izpildes termiņš un vieta**
   1. Līgums stājas spēkā no \_\_\_\_\_\_\_\_\_\_\_\_\_\_\_\_\_\_ un ir spēkā 1 (vienu) gadu vai līdz jauna atklāta konkursa iepirkuma līguma noslēgšanai, ņemot vērā Līguma 4.2.apakšpunktu.
   2. Elektroenerģijas piegāde Pircējam, līdz elektroietaišu piederības robežai, notiek saskaņā ar sistēmas pakalpojumu līgumu.
5. **Savstarpējās saistības un apakšuzņēmēju iesaistīšanas noteikumi**
   1. Puses ievēro Elektroenerģijas tirgus likuma, Enerģētikas likuma, Ministru kabineta 21.01.2014. noteikumu Nr.50 "Elektroenerģijas tirdzniecības un lietošanas noteikumi" un citu Latvijas Republikā spēkā esošo normatīvo aktu prasības.
   2. Pārdevējs ir tiesīgs veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē saskaņā ar Publisko iepirkumu likuma 62.pantu.
6. **Pircēja pienākumi un tiesības**
   1. Pircējs apņemas:
      1. noslēgt līgumu ar elektroenerģijas sadales sistēmas operatoru par sistēmas pakalpojumiem visām Pircēja elektroietaisēm;
      2. informēt Pārdevēju, ja nav savlaicīgi saņemts rēķins par iepriekšējā mēnesī patērēto elektroenerģiju;
      3. 20 (divdesmit) darba dienu laikā rakstveidā informēt Pārdevēju par sava statusa, nosaukuma, adreses u.c. rekvizītu maiņu.
   2. Pircējam ir tiesības:
      1. saņemt no Pārdevēja iegādāto elektroenerģiju nepārtraukti visā Līguma darbības laikā un Līgumā noteiktajā apjomā, un normatīvajiem aktiem atbilstošajā kvalitātē;
      2. saņemt balansēšanas pakalpojumu normatīvajos aktos noteiktajā kārtībā;
      3. atteikties no esošiem vai pievienot jaunus elektroenerģiju patērējošus objektus;
      4. iesniegt Pārdevējam pretenziju par izrakstīto rēķinu 10 (desmit) darba dienu laikā no rēķina saņemšanas dienas. Galīgie norēķini tiek veikti tikai pēc rēķina korekcijas;
      5. saņemt normatīvajos aktos noteikto informāciju, kas saistīta ar elektroenerģijas pārdošanu Pircējam;
      6. iepirkt elektroenerģiju tikai nepieciešamajā daudzumā.
7. **Pārdevēja pienākumi un tiesības**
   1. Pārdevējs apņemas:
      1. pārdot Pircējam elektroenerģiju nepārtraukti visā Līguma darbības laikā, faktiski nepieciešamajā apjomā, normatīvajiem aktiem atbilstošajā kvalitātē un par Līgumā noteiktajam cenām;
      2. nodrošināt Pircējam balansēšanas pakalpojumus;
      3. Līguma izpildes nodrošināšanai noslēgt sistēmas lietošanas līgumu un sadarboties ar elektroenerģijas sistēmas operatoru, kura tīklam ir pieslēgtas Pircēja elektroietaises, un pa kuru tiek piegādāta Pārdevēja saražotā elektroenerģija;
      4. Līguma noteiktajā termiņā iesniegt Pircējam rēķinu par iepriekšējā mēnesī patērēto elektroenerģiju;
      5. 20 (divdesmit) darba dienu laikā rakstveidā informēt Pircēju par sava statusa, nosaukuma, adreses u.c. rekvizītu maiņu.
   2. Pārdevējam ir tiesības:
      1. saņemt samaksu par atbilstoši Līguma noteikumiem piegādāto elektroenerģiju;
      2. pārtraukt elektroenerģijas tirdzniecību ilgāk par 24 (divdesmit četrām) stundām tikai stihiskas nelaimes vai nepārvaramas varas gadījumos;
      3. piegādāt Pircējam dažāda satura informatīvos materiālus par elektroenerģijas tirdzniecību.
8. **Pušu atbildība**
   1. Puses viena pret otru ir materiāli atbildīgas par Līgumā noteikto saistību neizpildi, kā arī par otrai Pusei radītiem zaudējumiem, atbilstoši Līguma noteikumiem un Latvijas Republikā spēkā esošajiem normatīvajiem aktiem.
   2. Pārdevējs par katru nokavēto apmaksas dienu ir tiesīgs pieprasīt no Pircēja līgumsodu 0,01% (nulle komats nulle viena procenta) apmērā no laikā nesamaksātās summas, bet kopā ne vairāk kā 10% (desmit procenti) no laikā nokavētās summas.
   3. Pircējs ir tiesīgs pieprasīt no Pārdevēja par Pārdevēja vainas dēļ nepārdoto elektroenerģiju, vai nepamatoti pārtraukto elektroenerģijas tirdzniecību līgumsodu 0,01 % (nulle komats nulle viena procenta) apmērā no kopējās Līguma summas par katru konstatēto gadījumu, bet ne vairāk kā 10 % (desmit procenti) no kopējās Līguma summas.
   4. Pircējs nav atbildīgs par to, ka Pārdevējam nav iespējams pārdot elektroenerģiju sakarā ar to, ka Pārdevējam nav sistēmas lietošanas līguma ar sistēmas operatoru.
9. **Līguma grozīšanas kārtība un grozījumu būtība**
   1. Līgums var tikt grozīts Pusēm savstarpēji vienojoties un parakstot attiecīgo vienošanos. Grozot Līgumu, Puses ņem vērā Publisko iepirkumu likuma 61. panta noteikumus.
   2. Jebkuri Līguma satura grozījumi, papildus vienošanās un pielikumi kļūst par Līguma neatņemamu sastāvdaļu un stājas spēkā tikai tad, kad tie ir noformēti rakstveidā un tos saskaņā ar Līgumu ir parakstījuši abu Pušu pārstāvji.
   3. Pircējs ir tiesīgs vienreizēji palielināt nolīgto iepērkamo elektroenerģijas apjomu līdz 10% no kopējā elektroenerģijas apjoma naudas izteiksmē. Apjomu palielināšanās gadījumā tiks izmantoti piedāvājumā norādītie preces izcenojumi. Nolīgtā līgumcena tiks koriģēta proporcionāli apjomu izmaiņām. Šādos gadījumos Pircējam jāinformē Pārdevēju rakstveidā vismaz 20 (divdesmit) dienas iepriekš.
10. **Līguma izbeigšanas kārtība**
    1. Līgums var tikt izbeigts pirms termiņa Līgumā noteiktajos gadījumos, kā arī Pusēm rakstveidā vienojoties.
    2. Pircējam ir tiesības vienpusēji izbeigt Līgumu, ja:
       1. Pārdevējs vismaz uz 2 (divām) dienām pēc kārtas nepamatoti pārtrauc elektroenerģijas piegādi;
       2. Līguma izpildes laikā noskaidrojas, ka Pārdevējs nevar nodrošināt Līguma saistību izpildi;
       3. Līgumu nav iespējams izpildīt tādēļ, ka Līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
    3. Pārdevējam ir tiesības pārtraukt pārdot elektroenerģiju Pircējam un izbeigt šo Līgumu šādos gadījumos:
       1. Ja nav spēkā vai spēku zaudējis Pircēja noslēgtais sistēmas pakalpojumu līgums ar operatoru;
       2. Ja Pircējs Līguma darbības laikā atkārtoti ir kavējis ikmēneša maksājumus par vismaz 20 (divdesmit)darba dienu pēc tām, kad Pārdevējs par to rakstiski brīdinājis Pircēju.
    4. Ja Līgums tiek izbeigts, Pārdevējs nekavējoties pārtrauc elektroenerģijas piegādi un saņem samaksu par visu līdz Līguma izbeigšanas brīdim kvalitatīvi piegādāto elektroenerģiju.
    5. Gadījumā, ja Līgums tiek izbeigts kādas Puses vainas dēļ, kas izpaudusies Līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojama Līguma izbeigšanā, ir jāatlīdzina otrai Pusei zaudējumi, kas tai rodas saistībā ar Līguma izbeigšanu.
11. **Strīdu izšķiršana**
    1. Strīdus, kuri rodas saistībā ar Līgumu, Puses risina savstarpējo sarunu ceļā. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā. Tiesas vieta – pēc Pircēja piekritības.
12. **Nepārvaramas varas apstākļi**
    1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst.Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
    2. Par nepārvaramas varas apstākļu iestāšanos vai izbeigšanos otra Puse tiek informēta rakstveidā 3 (trīs) dienu laikā, skaitot no šādu apstākļu iestāšanās vai izbeigšanās. Šajā punktā minētie noteikumi neattiecas uz gadījumiem, kad nepārvaramas varas rezultātā saziņa starp Pusēm nav iespējama.
    3. Nepārvaramas varas apstākļu iestāšanas gadījumā Puses 5 (piecu) darba dienu laikā vienojas par Līgumā noteikto saistību izpildes termiņu un kārtību. Šajā punktā minētie noteikumi neattiecas uz gadījumiem, kad nepārvaramas varas rezultātā saziņa starp Pusēm nav iespējama.
13. **Citi noteikumi**
    1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos noteikumos (punktos, apakšpunktos).
    2. Ja kāda no Pusēm tiek reorganizēta, Līgums paliek spēkā un tā noteikumi kļūst saistoši Puses tiesību un saistību pārņēmējiem.
    3. Līgumam tiek pievienoti un tā neatņemamas sastāvdaļas ir šādi pielikumi:
       1. Pielikums Nr.1 – Finanšu piedāvājums;
       2. Pielikums Nr.2 – Tehniskā specifikācija;
       3. Pielikums Nr.3 – Pircēja objektu saraksts.
    4. Līgums ar tā pielikumiem sagatavots 3 (trīs) identiskos eksemplāros uz \_\_ (\_\_\_\_\_\_\_\_) lapām ar vienādu juridisko spēku. Viens eksemplārs glabājas pie Pircēja, otrais – pie Pārdevēja, trešais – Rēzeknes pilsētas domes Iepirkumu nodaļā.
    5. Puses ar saviem parakstiem apliecina, ka viņām ir saprotams Līguma saturs, nozīme un sekas.
14. **Pušu rekvizīti**

**Pārdevējs: Pircējs:**

1. . [↑](#footnote-ref-1)
2. Ja pretendents ir juridiska persona, aizpilda visu formu, ja pretendents ir fiziska persona aizpilda attiecināmo daļu atbilstoši pretendenta pieteikuma formai dalībai iepirkumā. [↑](#footnote-ref-2)
3. Veikto preču piegāžu sarakstu ar parakstu apliecina pretendentu pārstāvēt tiesīga persona vai pilnvarota persona (šādā gadījumā piedāvājumam obligāti jāpievieno pilnvara). Parakstot šo dokumentu pretendenta apliecina, ka uzņemas pilnu atbildību par apliecinājumā ietverto informāciju, tās atbilstību iepirkuma nolikuma prasībām. [↑](#footnote-ref-3)